ai4bharat/Pralekha huggingface dataset:
ఆయుష్
తొలి ప్రపంచ సంప్రదాయ వైద్య కేంద్రం ఏర్పాటుకు శంకుస్థాపన స్థలాన్ని సందర్శించిన కేంద్ర ఆయుష్ శాఖ మంత్రి శ్రీ శర్వానంద్ సోనవాల్
ప్రపంచ ఆరోగ్య సంస్థ ఆధ్వర్యంలో ఏర్పాటు కానున్న ప్రపంచ సంప్రదాయ వైద్య కేంద్రాని ఏప్రిల్ 19న శంకుస్థాపన జరగనుండడంతో , జామ్ నగర్లో ఇందుకు సంబంధించిన స్థలాన్ని కేంద్ర ఆయుష్ శాఖ మంత్రి శ్రీ శర్వానంద్ సోనవాల్ సందర్శించారు. ఆయుష్ మంత్రిత్వశాఖ కార్యదర్శి వైద్య రాజేష్ కొటెచా కూడా మంత్రి వెంట ఉన్నారు. రెండు వారాల క్రితం ఆయుష్ మంత్రిత్వశాఖ ప్రపంచ ఆరోగ్య సంస్థ తో కలిసి ప్రపంచ ఆరోగ్యసంస్థ ప్రపంచ సంప్రదాయ వైద్య కేంద్రం  ఇండియాలో ఏర్పాటుకు ఆతిథ్య దేశంగా ఒప్పందంపై సంతకాలు చేసింది.
జిసిటిఎం శంకుస్థాపన కార్యక్రమం గుజరాత్ లోని జామ్ నగర్ లో ఏప్రిల్ 19న జరుగుతుంది. ఈ కార్యక్రమానికి ప్రధానమంత్ఇర శ్రీ నరేంద్రమోదీ, ప్రపంచ ఆరోగ్య సంస్థ డైరక్టర్ జనరల్ టెడ్రొస్ ఘెబ్రెఎసస్ హాజరవుతారు. కేంద్ర ఆయుష్ శాఖ మంత్రి,ఆయుష్ మంత్రిత్వశాఖ కార్యదర్శి జామ్ నగర్ లో ఈ సంస్థ ఏర్పాటు కానున్న స్థలానికి వెళ్లి అక్కడ శంకు స్థాపనకు ఏర్పాట్లను పరిశీలించారు. ఈ ప్రదేశాన్ని సందర్శించిన అనంతరం జిల్లా అధికారులతో మంత్రి సమీక్షా సమావేశం నిర్వహించారు. అలాగే గ్లోబల్ సెంటర్ ఫర్ ట్రెడిషనల్ మెడిసిన్ కు సంబంధించిన వివరాలను మీడియాకు తెలియజేశారు. ఈ కేంద్రం ఏర్పాటు విషయంలో ఆయుష్ మంత్రిత్వ శాఖకు, ప్రపంచ ఆరోగ్య సంస్థకు మధ్య గల భాగస్వామ్యం గురించి మంత్రి వివరించారు. కోవిడ్ అనంతర ప్రపంచంలో సంప్రదాయ వైద్యానికి పెరిగిన ప్రాధాన్యతను మంత్రి ప్రత్యేకంగా ప్రస్తావించారు.
త్వరలోనే జరగనున్న శంకుస్థాపన కార్యక్రమం గురించి తెలియజేస్తూ శ్రీ శర్వానంద్ సోనవాల్, సంప్రదాయ వైద్యానికి సంబంధించిన అంతర్జాతీయ కేంద్రం ప్రధాన ఉద్దేశం, ప్రపంచవ్యాప్తంగా గల సంప్రదాయ వైద్యాన్ని ఆధునిక శాస్త్ర ,సాంకేతిక విజ్ఞానంతో అనుసంధానం చేయడమని అన్నారు. దీనివల్ల తక్కువ ధరకు,నమ్మకమైన ఆరోగ్య సేవలు భారతదేశానికి, ప్రపంచానికి అందుబాటులోకి వస్తాయని అన్నారు. ఇందుకు మనం ప్రధానమంత్రి శ్రీ నరేంద్ర మోదీజీకి కృతజ్ఞతలు తెలియజేసుకోవలసి ఉందన్నారు.ఆధునిక శాస్త్ర విజ్ఞానం,ఆవిష్కరణలు , సంప్రదాయ వైద్యం సుస్థిర ఆరోగ్య వ్యవస్థ ఏర్పాటుకు దోహదం చేస్తాయన్నారు. జామ్నగర్ లో త్వరలోనే జరగబోయే ఈ కేంద్రం శంకుస్థాపనకు ఎదురు చూస్తున్నామని,భారత ప్రభుత్వం, ప్రపంచ ఆరోగ్య సంస్థల సమిష్టి ,వ్యూహాత్మక కృషిని ఉత్సవంలా జరుపుకోనున్నామని ఆయన అన్నారు.
జామ్నగర్ సంప్రదాయ వైద్యానికి అంతర్జాతీయ హబ్గా సేవలు అందిస్తుంది. దీనివల్ల ప్రపంచంలోని అన్ని ప్రాంతాలూ ప్రయోజనం పొందే విధంగా దీనిని రూపొందిస్తున్నారు. జిసిటిఎం నాలుగు ముఖ్యమైన వాటిపై దృష్టి సారిస్తుంది. సంబంధిత సమాచార సేకరణ-అధ్యయనం, డాటా- విశ్లేషణ ,సుస్థిరత, భాగస్వామ్యం , ఆవిష్కరణ -సాంకేతికత వంటి వాటిపై దృష్టి సారిస్తుంది. సంప్రదాయ వైద్య విధానాలు , ఉత్పత్తులకు సంబంధించి విశ్వసనీయమైన పునాది, విధానాల రూపకల్పనకుఇది దోహదపడుతుంది. ఈ ఫలితాలను ఆయా దేశాలు తమ ఆరోగ్యవ్యవస్థలతో అనుసంధానం చేసుకోవడానికి , గరిష్ఠస్థాయిలో దీనిని ఉపయోగించుకోవడానికి నాణ్యత, భద్రతా ప్రమాణాలు పాటించడం వంటివి ఇందులో ఉన్నాయి.
ప్రధాన మంత్రి కార్యాలయం
పుణె లో నిర్మాణంలో ఉన్న భవనం వద్ద జరిగిన ప్రమాదం లో మృతులకు సంతాపం తెలిపిన ప్రధానమంత్రి
పుణె నగరం లో నిర్మాణం లో ఉన్న భవనం వద్ద ప్రమాదం సంభవించడం పై ప్రధాన మంత్రి శ్రీ నరేంద్ర మోదీ తీవ్ర విచారాన్ని వ్యక్తం చేశారు.
ఈ మేరకు ప్రధాన మంత్రి కార్యాలయం ఒక ట్వీట్ లో కింది విధంగా తెలిపింది:
“పుణె లో నిర్మాణంలో గల భవనంలో సంభవించిన ప్రమాదం ఎంతో బాధాకరం. ఈ దుర్ఘటన లో మరణించిన వారి కుటుంబాలకు సంతాపాన్ని తెలియజేస్తూ, ఈ ప్రమాదం లో గాయపడిన వారందరూ త్వరగా కోలుకోవాలని ఆకాంక్షిస్తున్నాను: PM@narendramodi’’
ప్రధాన మంత్రి కార్యాలయం
నవ్ రేహ్ నాడు ప్రజల కుశుభాకాంక్షలు తెలిపిన ప్రధాన మంత్రి
నవ్ రేహ్ ను పురస్కరించుకొని ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి శ్రీ నరేంద్ర మోదీ ఒక ట్వీట్ లో -
‘‘నవ్ రేహ్ సందర్భం లో ఇవే శుభ కామన లు.’’ అని పేర్కొన్నారు.
మంత్రిమండలి
వలస పోవడం, మొబిలిటి పార్ట్నర్శిప్ అనే అంశాల పై భారతదేశాని కి, యునైటెడ్ కింగ్డమ్ ఆఫ్ గ్రేట్ బ్రిటన్ ఎండ్ నార్దన్ ఐలండ్ కు మధ్య ఎమ్ఒయు కు ఆమోదం తెలిపిన మంత్రివర్గం
వలస పోవడం, మొబిలిటి పార్ట్నర్శిప్ అనే అంశాల పై భారతదేశ గణతంత్ర ప్రభుత్వానికి, యునైటెడ్ కింగ్డమ్ ఆఫ్ గ్రేట్ బ్రిటన్ ఎండ్ నార్దన్ ఐలండ్ ప్రభుత్వాని కి మధ్య సంతకాలైన ఒక అవగాహన పూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఉద్దేశ్యాలు:
విద్యార్థులు, పరిశోధకులు, నైపుణ్యాన్ని సంపాదించుకొన్న వృత్తి నిపుణుల రాక- పోకల ను ప్రోత్సహించేందుకు గాను వీజా ల జారీ ని సరళతరం చేయడం, నియమ విరుద్ధ ప్రవాసానికి, మానవుల ను చట్ట విరుద్ధం గా తరలించడానికి సంబంధించిన అంశాల లో ఉభయ పక్షాల మధ్య సహకారాన్ని పటిష్ట పరచుకోవడం అనేవి ఈ ఎమ్ఒయు ఉద్దేశ్యాలు గా ఉన్నాయి.
ఈ ఎమ్ఒయు భారతీయ విద్యార్థుల కు, విద్యావేత్తల కు, పరిశోధకుల కు, వృత్తిపరమైనటువంటి, ఆర్థిక పరమైనటువంటి కారణాల తో వలస పోయే వారికి మేలు ను చేస్తుంది. దీనితో పాటు రెండు దేశాల లో ఆర్థికాభివృద్ధి ప్రధానమైనటువంటి వివిధ ప్రాజెక్టుల కు తోడ్పాటు ను అందించాలనుకొనే వారికి కూడా వారి కులం, వర్గం, మతం అనే అంశాలను గాని, లేదా వారు మగ వారా లేక ఆడవారా అనే భేదాన్ని ను పట్టించుకోకుండా ఈ ఎమ్ఒయు ఉపయోగకరం గా ఉంటుంది. ఈ ఎమ్ఒయు ప్రతిభావంతులు స్వతంత్రం గా రాక- పోకల ను జరుపుకొనేందుకు వీలు ను కల్పించడం ద్వారా ఇరు దేశాల లో నూతన ఆవిష్కరణల కు సంబంధించిన స్థితిగతుల ను బలపరుస్తుంది.
విదేశీ వ్యవహారాల మంత్రిత్వ శాఖ ఒక సంయుక్త కార్యాచరణ సమూహ పాలన యంత్రాంగాన్ని ఏర్పాటు చేసి, ఈ ఎమ్ఒయు ప్రభావవంతమైన విధం గా అమలు అయ్యేటట్లు నిశితం గా పర్యవేక్షిస్తుంది.
విద్యుత్తు మంత్రిత్వ శాఖ
భారత అధ్యక్షతన జరిగే మొదటి జీ20 ఎనర్జీ ట్రాన్సిషన్ వర్కింగ్ గ్రూప్ సమావేశానికి బెంగళూరు ఆతిథ్యం
భారత అధ్యక్షతన మొదటి జీ20 ఎనర్జీ ట్రాన్సిషన్ వర్కింగ్ గ్రూప్  సమావేశం, ఫిబ్రవరి 5-7, 2023 వరకు బెంగళూరులో జరుగనుంది. ఈ సమావేశంలో జీ20 సభ్య దేశాలు పాల్గొన్నారు. బంగ్లాదేశ్, ఈజిప్ట్, మారిషస్, నెదర్లాండ్స్, నైజీరియా, ఒమన్, సింగపూర్, యుఏఈ మరియు స్పెయిన్ వంటి తొమ్మిది ప్రత్యేక ఆహ్వానిత అతిథి దేశాల వారితో పాటుగా 150 మంది ఈ సమావేశాలలో పాల్గొననున్నారు. దీనికి తోడు ప్రపంచ బ్యాంక్, ఆసియా అభివృద్ధి బ్యాంక్, యునైటెడ్ నేషన్స్ డెవలప్మెంట్ ప్రోగ్రామ్ , ఇంటర్నేషనల్ ఎనర్జీ ఏజెన్సీ , క్లీన్ ఎనర్జీ మినిస్టీరియల్ , యునైటెడ్ నేషన్స్ ఎన్విరాన్మెంట్ ప్రోగ్రామ్ , ఇంటర్నేషనల్ సోలార్ అలయన్స్ వంటి ప్రముఖ అంతర్జాతీయ సంస్థలు , యునైటెడ్ నేషన్స్ ఇంటర్నేషనల్ డెవలప్మెంట్ ఆర్గనైజేషన్ , యునైటెడ్ నేషన్స్ ఎకనామిక్ అండ్ సోషల్ కమీషన్ ఫర్ ఆసియా అండ్ పసిఫిక్ , ఆర్డీ20 మరియు నాలెడ్జ్ పార్టనర్లు ఈ సమావేశంలో పాలు పంచుకోనున్నారు. సంబంధిత మంత్రిత్వ శాఖలకు చెందిన సీనియర్ ప్రభుత్వ అధికారులు కూడా ఈటీడబ్ల్యుజీ సమావేశంలో పాల్గొంటారు. ఈ సమావేశానికి కర్ణాటక మద్దతు మరియు సమన్వయాన్ని అందించనుంది.
ఆరు ప్రాధాన్యతా రంగాలపై దృష్టి..
మొదట ఈటీడబ్ల్యుజీ సమావేశం ఆరు ప్రాధాన్యతా రంగాలపై దృష్టి పెడుతుంది. వీటిలో ఇవి ఉన్నాయి:  సాంకేతిక అంతరాలను పరిష్కరించడం ద్వారా శక్తి పరివర్తన  శక్తి పరివర్తన కోసం తక్కువ-ధరలో ఆర్థిక తోడ్పాటు  శక్తి భద్రత మరియు విభిన్న సరఫరా గొలుసులు  శక్తి సామర్థ్యం, పారిశ్రామిక తక్కువ కార్బన్ పరివర్తనాలు మరియు బాధ్యతాయుతమైన వినియోగం,  ఇంధనాలు భవిత  క్లీన్ ఎనర్జీ ప్రపంచ వ్యాప్తంగా అందుబాటులోకి తేవడం, సరసమైన ధరలకు కలుపుకొని శక్తి పరివర్తన మార్గంలో ముందుకు సాగడం. మరోవైపు, ఈటీడబ్ల్యుజీ సమావేశం ‘కార్బన్ క్యాప్చర్, యుటిలైజేషన్ మరియు స్టోరేజ్ ’పై ఉన్నత స్థాయి అంతర్జాతీయ సెమినార్తో అనుబంధంగా సమావేశాలను నిర్వహిస్తుంది. నికర-సున్నా లక్ష్యాలను సాధించడానికి కీలకంగా భావించే కార్బన్ క్యాప్చర్, వినియోగం మరియు నిల్వ యొక్క ప్రాముఖ్యతను హైలైట్ చేయడంపై సెమినార్ ప్రధానంగా దృష్టి సారిస్తుంది. సంగ్రహించడం నుండి నిల్వ మరియు వినియోగ మార్గాల వరకు విలువ గొలుసు యొక్క వివిధ సాంకేతిక అంశాలను పరిశీలిస్తున్నప్పుడు స్వచ్ఛమైన శక్తి పరివర్తన మరియు వాటిని పరిష్కరించడంలో సీసీయుఎస్ పాత్ర యొక్క సవాలు అంశాలను ఈ ఈవెంట్ ఉద్దేశపూర్వకంగా ప్రధానంగా చర్చిస్తుంది. ఈ ఈవెంట్ అభివృద్ధి చెందుతున్న ఆర్థిక వ్యవస్థల్లో ప్రతిరూపం చేయగల విజయవంతమైన కార్యక్రమాల నుండి జ్ఞానాన్ని పంచుకోవడానికి వీలు కల్పిస్తుంది.
వివిధ ప్రాజెక్టుల సందర్శన..
మొదటి ఈటీడబ్ల్యుజీ సమావేశంలో భాగంగా, ప్రతినిధులు ఇన్ఫోసిస్ గ్రీన్ బిల్డింగ్ క్యాంపస్ మరియు పావగడ సోలార్ పార్క్లను కూడా సందర్శిస్తారు, భారతదేశం పునరుత్పాదక రంగం వైపు మరియు వాతావరణ మార్పులను తగ్గించే ప్రయత్నాలను ప్రత్యక్షంగా ఈ సర్యటనలో చూపించనున్నారు. ప్రతినిధులు కర్ణాటక గొప్ప సాంస్కృతిక వారసత్వం, కళ, సంస్కృతి మరియు వంటకాలను కూడా ఈ సమావేశంలో భాగంగా రుచి చూడనున్నారు. ఈటీడబ్ల్యుజీ కోసం భారత ప్రభుత్వం విద్యుత్ మంత్రిత్వ శాఖ నోడల్ మంత్రిత్వ శాఖగా వ్యవహరిస్తుంది. కేంద్రీకృత ప్రాధాన్యతా ప్రాంతాలపై చర్చలకు నాయకత్వం వహిస్తుంది. భారత్ అధ్యక్షునిగా నాలుగు ఈటీడబ్ల్యుజీ సమావేశాలు, వివిధ సైడ్ ఈవెంట్లు మరియు మంత్రివర్గ సమావేశం ప్రణాళిక చేయబడింది. భారతదేశం యొక్క జీ20 ప్రెసిడెన్సీ మునుపటి ప్రెసిడెన్సీల ప్రయత్నాలు మరియు ఫలితాలపై ఆధారపడి ఉంటుంది, ఇది స్వచ్ఛమైన ఇంధన పరివర్తనలో ప్రపంచ సహకారం యొక్క కారణాన్ని విజయవంతంగా ముందుకు తీసుకువెళ్లింది.
ప్రధాన మంత్రి కార్యాలయం
పార్లమెంటుసభ్యుల సాంస్కృతిక కార్యక్రమం అనేది ప్రతిభ ను కనబరచేందుకు మరియు సాంస్కృతిక ఉత్సవం లోపాలుపంచుకొనేందుకు ఒక మంచి కార్యక్రమం గా ఉంది: ప్రధాన మంత్రి
పార్లమెంటు సభ్యుల సాంస్కృతిక కార్యక్రమం అనేది వేరు వేరు పార్లమెంటరీ నియోజకవర్గాల ప్రజల కు సాంస్కృతిక ఉత్సవం లో పాల్గొనేందుకు మరియు వారిలోని ప్రతిభ ను కనబరిచేందుకు ఉద్దేశించిన ఓ మంచి కార్యక్రమం అని ప్రధాన మంత్రి శ్రీ నరేంద్ర మోదీ అన్నారు. దీని లో పాలుపంచుకొన్నవారందరిని ప్రోత్సహించవలసింది గా ప్రధాన మంత్రి శ్రీ నరేంద్ర మోదీ అందరికి విజ్ఞప్తి చేశారు.
ప్రధాన మంత్రి ‘X’ మాధ్యం లో నమోదు చేసిన ఒక ట్వీట్ లో -
‘‘పార్లమెంటు సభ్యుల సాంస్కృతిక కార్యక్రమం అనేది ఒక మంచి కార్యక్రమం గా ఉంది. దీని ద్వారా, వేరు వేరు పార్లమెంటరీ నియోజక వర్గాల కు చెందిన వారి కి వారి యొక్క ప్రతిభ ను చాటేందుకు మరియు సాంస్కృతిక ఉత్సవం లో భాగం పంచుకొనేందుకు అవకాశం లభిస్తుంది. ప్రస్తుతం భాజపా పార్లమెంటు సభ్యులు దీనిని నిర్వహించడం లో అమిత ఉత్సాహం తో తలమునుకలు గా ఉన్నారు. ఈ వరుస లో నేను సైతం నా యొక్క నియోజకవర్గమైన కాశీ లో వినమ్రపూర్వకమైనటువంటి ఓ ప్రయాస కు నడుంకట్టాను. దీనిలో పాలుపంచుకొంటున్న వారి ఉత్సాహాన్ని తప్పక పెంపు చేయవలసింది గా మీ అందరి కి నేను మనవి చేస్తున్నాను.’’ అని పేర్కొన్నారు.
(
ప్రధాన మంత్రి కార్యాలయం
‘ప్రగతి’ ద్వారా సంభాషించిన ప్రధాన మంత్రి
ఐసిటి ఆధారితమైన మల్టి- మోడల్ ప్లాట్ ఫార్మ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేశన్  మాధ్యమం ద్వారా ఈ రోజు జరిగిన ఇరవై ఎనిమిదో ముఖాముఖి సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు.
ఆదాయపు పన్ను కు సంబంధించిన ఫిర్యాదుల పరిష్కారం లో పురోగతి ని ప్రధాన మంత్రి సమీక్షించారు. ఈ విషయం లో చోటు చేసుకొన్న పురోగతి ని ఆర్థిక మంత్రిత్వ శాఖ అధికారులు ఆయన దృష్టి కి తీసుకువచ్చారు. అన్ని వ్యవస్థలను సాంకేతిక విజ్ఞానం చోదక శక్తి గా ఉండేటట్లుగా మలచాలని, మానవ ప్రమేయాన్ని కనీస స్థాయి కి తగ్గించాలని ప్రధాన మంత్రి పురుద్ఘాటించారు. అవినీతిపరులైన అధికారులను చట్టానికి పట్టి ఇవ్వడం లో నమోదైన పురోగతి ని ప్రధాన మంత్రి పరిశీలించి, ప్రజలకు సౌకర్యవంతంగా ఉండేందుకు ఆదాయపు పన్ను విభాగం తీసుకొన్న వేరు వేరు చర్యలపై, అమలు చేస్తున్న వివిధ కార్యక్రమాలపై పన్ను చెల్లింపుదారులకు తగు విధంగా సమాచారాన్ని అందించాలని ప్రధాన మంత్రి సూచించారు.
మొత్తం 11.5 లక్షల కోట్ల రూపాయలకు పైగా పెట్టుబడి ముడివడ్డ పథకాలను ఇంతవరకు పూర్తయిన 27 ‘‘ప్రగతి’’ సమావేశాలలో సమీక్షించడం జరిగింది. వివిధ రంగాలలో ప్రజా ఫిర్యాదుల పరిష్కారం తీరును సైతం సమీక్షించడమైంది.
రైల్వేలు, రహదారులు, ఇంకా పెట్రోలియమ్ రంగాలలో తొమ్మిది ముఖ్యమైన మౌలిక సదుపాయాల పథకాల తాలూకు పురోగతిని ప్రధాన మంత్రి ఈ రోజు జరిగిన ఇరవై ఎనిమిదో సమావేశం లో సమీక్షించారు. ఈ పథకాలు ఆంధ్ర ప్రదేశ్, అసమ్, గుజరాత్, ఢిల్లీ, హరియాణా, తమిళ నాడు, ఒడిశా, కర్నాటక, పంజాబ్, ఉత్తర్ ప్రదేశ్, మరియు ఉత్తరాఖండ్ లు సహా అనేక రాష్ట్రాలలో వ్యాపించివున్నాయి.
ఆయుష్మాన్ భారత్ లో భాగంగా ఉండబోతున్న ప్రధాన మంత్రి జన్ ఆరోగ్య యోజన ప్రారంభ సన్నాహాలలో పురోగతి ని ప్రధాన మంత్రి సమీక్షించారు. అలాగే ప్రధాన మంత్రి జన్ ఔషధి పరియోజన లో పురోగతి పై కూడా ఆయన సమీక్ష జరిపారు.(Visitor Counter : 267
PIB Headquarters
మెక్సికో లో నవంబర్ 30 నుండి డిసెంబర్ 02 వరకు జరిగిన వైస్ ఛాన్సలర్ల సదస్సు సదస్సు కు ప్రాతినిథ్యం వహించిన ఇఫ్లూ వైస్ ఛాన్సలర్ సురేష్ కుమార్
నవంబర్ 30 నుండి 2019 డిసెంబర్ 02 వరకు మెక్సికో లో జరిగిన వైస్ ఛాన్సలర్ల సమావేశంలో ఇంగ్లీష్ అండ్ ఫారిన్ లాంగ్వేజెస్ యూనివర్శిటీ  వైస్ ఛాన్సలర్ ప్రొఫెసర్ ఇ సురేష్ కుమార్ పాల్గొన్నారు. ఈ సమావేశం భారత విశ్వవిద్యాలయాల సంఘం , నేషనల్ అసోసియేషన్ ఆఫ్ యూనివర్శిటీస్ అండ్ హయ్యర్ ఎడ్యుకేషన్ ఇన్స్టిట్యూషన్స్ ఆఫ్ మెక్సికో  సంయుక్తం గా నిర్వహించాయి.
ఆవిష్కరణలపై అనుభవాలను పంచుకోవడానికి, ఈ సదస్సులో పాల్గొంటున్న దేశాలు ఎదుర్కొంటున్న సమస్యలకు పరిష్కారం, ఆలోచనలు విస్తరించడానికి వైస్ ఛాన్సలర్ల యొక్క ప్రత్యేక బృందానికి ఒక సాధారణ వేదికను అందించడం ఈ సమావేశం యొక్క లక్ష్యం. ఈ సమావేశం రెండు దేశాల విశ్వవిద్యాలయాల మధ్య అంతర్జాతీయ విద్యా సహకారాన్ని సులభతరం చేయడానికి ఉద్దేశించబడింది.
ఈ సందర్భంగా, ఇంగ్లీష్ మరియు ఫారిన్ లాంగ్వేజెస్ విశ్వవిద్యాలయం మెక్సికోలోని అటానమస్ యూనివర్శిటీ ఆఫ్ సినాలోవా తో అవగాహన ఒప్పందం కుదుర్చుకుంది. ఈ భాగస్వామ్యం ద్వారా విశ్వవిద్యాలయాలు విద్యా, పరిశోధన, విద్యార్థి మరియు అధ్యాపకుల మార్పిడి కార్యక్రమాలలో సహకరిస్తాయి. అవగాహన ఒప్పందం జాతీయ మరియు అంతర్జాతీయ ప్రసంగాలు, సమావేశాలు, ప్రత్యేక ప్రదర్శనలు మరియు ఉమ్మడి పరిశోధన ప్రాజెక్టుల నిర్వహణకు వీలు కల్పిస్తుంది.
తన పర్యటనలో భాగంగా ప్రొఫెసర్ సురేష్ కుమార్ శాన్ జోస్ లోని శాన్ జోస్ స్టేట్ యూనివర్శిటీని సందర్శించారు; బోధన, విద్యా పరిశోధనలలో కొత్త పోకడలను అన్వేషించడానికి యునైటెడ్ స్టేట్స్ లోని స్టాన్ఫోర్డ్ విశ్వవిద్యాలయం సందర్శించారు. ప్రొఫెసర్ కుమార్ విద్యావేత్తల నాణ్యతను మెరుగు పరచడానికి మరియు విశ్వవిద్యాలయ విద్యార్థులు మరియు ఉపాధ్యాయులకు ఎక్కువ అవకాశాలను కల్పించడానికి ప్రపంచ భాగస్వామ్యాల ప్రాముఖ్యత అవసరం ఉందన్నారు.
మానవ వనరుల అభివృద్ధి మంత్రిత్వ శాఖ
ఉత్తరాఖండ్లో జాతీయ విద్యా విధానం 2020 అమలు కార్యక్రమంలో పాల్గొన్న కేంద్రమంత్రి ధర్మేంద్ర ప్రధాన్
ధర్మేంద్ర ప్రధాన్ సీఎం పుష్కర్ సింగ్ ధామితో కలిసి ఉత్తరాఖండ్లో విద్య నైపుణ్య రంగాలలో చేపట్టిన కార్యక్రమాలను సమీక్షించారు
ఉత్తరాఖండ్ ముఖ్యమంత్రి పుష్కర్ సింగ్ ధామితో పాటు కేంద్ర విద్య నైపుణ్యాభివృద్ధి వ్యవస్థాపకత మంత్రి ధర్మేంద్ర ప్రధాన్; ఉత్తరాఖండ్ ఆరోగ్య, విద్య సహకార మంత్రి డాక్టర్ ధన్ సింగ్ రావత్ ఉత్తరాఖండ్ ప్రభుత్వ సీనియర్ అధికారులు 2022-23 విద్యా సెషన్ నుండి ఉత్తరాఖండ్లో జాతీయ విద్యా విధానం 2020 ప్రారంభోత్సవంలో పాల్గొన్నారు. జాతీయ విద్యావిధానం 2020 అనేది విజ్ఞాన ఆధారిత ఆర్థిక వ్యవస్థ సమాజాన్ని పునరుజ్జీవింపజేయడానికి ఒక తాత్విక పత్రం అని ఆయన అన్నారు. ఉత్తరాఖండ్- దేవభూమి దివ్య భూమి అని వ్యాఖ్యానించారు. ఉత్తరాఖండ్ జ్ఞానభూమి కూడా. జాతీయ విద్యావిధానం2020ని అమలు చేయడంలో ముందున్న ఉత్తరాఖండ్ను ఆయన ప్రశంసించారు. ప్రధాన్ జాతీయ విద్యావిధానం 2020 విశిష్టతల గురించి వివరిస్తూ మూడు సంవత్సరాల వయస్సు నుండి మొదటి మూడు సంవత్సరాలలో బాలవాటికగా విద్యకు ప్రాధాన్యతనిచ్చిందని దీనిని స్వీకరించిన దేశంలో మొదటి రాష్ట్రంగా ఉత్తరాఖండ్ నిలిచిందని ప్రశంసించారు. “జాతీయ విద్యావిధానం 2020 స్థానిక భాషలు మాతృభాషపై కూడా దృష్టి పెట్టింది. మనం మన విద్యావ్యవస్థను వలసవాద వాసనల నుండి విడదీయాలి మరింత సమగ్రమైన, దార్శనిక విద్యా వ్యవస్థను సృష్టించాలి”.
ప్రపంచం వేగంగా మారుతున్నదని ప్రధాన్ అన్నాం. మనం పారిశ్రామిక విప్లవం 4.0 మధ్యలో ఉన్నాము. రేపటి సవాళ్లకు యువతను సిద్ధం చేయగల సామర్థ్యం ఉత్తరాఖండ్కు ఉంది. నేటి ప్రారంభం ఆ దిశగా ఒక ముఖ్యమైన అడుగు.గంగోత్రి నుండి గెలాక్సీ వరకు, మన యువత ప్రపంచాన్ని అన్వేషించాలని, భవిష్యత్తును స్వీకరించాలని అదే సమయంలో పాతుకుపోవాలని ఆయన అన్నారు. మన విద్యావ్యవస్థ అభివృద్ధి చెందాలి వారి ఆకాంక్షలకు అనుగుణంగా ఉండాలని వ్యాఖ్యానించారు. విద్యను మార్చడంలో సాంకేతికత పాత్రను ప్రధాన్ నొక్కిచెప్పారు. ప్రభుత్వం చేపట్టిన వివిధ కార్యక్రమాలను కూడా ఆయన ప్రస్తావించారు. డిజిటల్ పర్యావరణ వ్యవస్థను బలోపేతం చేయడం కోసం.భారతదేశంలో విద్య కోసం 260 టీవీ ఛానెల్లు, డిజిటల్ యూనివర్శిటీ మొదలైనవి ఉన్నాయని మంత్రి వివరించారు. ఉత్తరాఖండ్లో విద్య నైపుణ్య రంగాలలో చేపట్టిన కార్యక్రమాలు జాతీయ విద్యావిధానం2020 అమలులో జరుగుతున్న పురోగతిని ప్రధాన్ సమీక్షించారు. సభను ఉద్దేశించి ప్రధాన్ మాట్లాడుతూ ఉత్తరాఖండ్ దైవత్వం, అవకాశాల భూమి అని అన్నారు. శక్తివంతమైన విద్య నైపుణ్యాల పర్యావరణ వ్యవస్థ 21వ శతాబ్దపు సవాళ్లను స్వీకరించడానికి అవసరమైన జ్ఞానం నైపుణ్యాలతో ఉత్తరాఖండ్ యువతను సన్నద్ధం చేస్తుందని విశదీకరించారు. ఈ దిశగా ఉత్తరాఖండ్ అనేక కార్యక్రమాలు చేపడుతున్నట్లు మంత్రి తెలిపారు. బాలవాటిక నుండి స్థానిక భాషలకు ప్రాధాన్యం, పాఠశాల సంసిద్ధత కార్యక్రమం, నైపుణ్యాభివృద్ధి ప్రయత్నాలు అనేక ఇతర కార్యక్రమాలు ఉత్తరాఖండ్ విద్యార్థులకు ఉజ్వల భవిష్యత్తుకు మార్గం సుగమం చేస్తాయని అన్నారు. "విద్యార్థుల కోసం, ఉపాధ్యాయులతో" అనే స్ఫూర్తితో, మరింత పాతుకుపోయిన భవిష్యత్ పాఠ్యాంశాలు, ఉపాధ్యాయుల సామర్థ్యాన్ని పెంపొందించడం, సాంకేతికతను ఉపయోగించుకోవడం నైపుణ్యాల పర్యావరణ వ్యవస్థను పునర్నిర్మించాలని పిలుపునిచ్చారు.
సాంస్కృతిక మంత్రిత్వ శాఖ
కొత్తగా విజ్ఞానశాస్త్ర కేంద్రాలు, సైన్స్ సెంటర్ల ఏర్పాటు!
దేశవ్యాప్తంగా ఎన్.సి.ఎస్.ఎం. ఆధ్వర్యంలో 14 ప్రాజెక్టులు
మరో 4 సైన్స్ సెంటర్ల ఏర్పాటుకు
ఆమోదం: కేంద్రమంత్రి కిషన్ రెడ్డి
ముఖ్యాంశాలు:
-దేశవ్యాప్తంగా విజ్ఞాన శాస్త్ర మ్యూజియమ్.లు, విజ్ఞాన శాస్త్ర కేంద్రాల  వ్యవస్థకు కేంద్ర సాంస్కతిక వ్యవహారాల మంత్రిత్వ శాఖ రూపకల్పన చేసింది. జాతీయ విజ్ఞాన శాస్త్ర మ్యూజియంల మండలి  ద్వారా ఈ వ్యవస్థ రూపొందిందింది. ఇందులో భాగంగా దేశవ్యాప్తంగా సైన్స్ సిటీల ఏర్పాటుకు కూడా రూపకల్పన చేశారు.
-ఎన్.సి.ఎస్.ఎం. పరిధిలో దేశ వ్యాప్తంగా 25 విజ్ఞాన శాస్త్ర మ్యూజియంలు/విజ్ఞాన శాస్త్ర కేంద్రాలు ప్రస్తుతం పనిచేస్తున్నాయి.
-మధ్యప్రదేశ్, రాజస్థాన్, తమిళనాడు రాష్ట్రాల్లో 4 విజ్ఞాన శాస్త్ర కేంద్రాల ప్రాజెక్టులకు కేంద్ర సాంస్కృతిక వ్యవహారాల మంత్రిత్వ శాఖ ఆమోదం తెలిపింది.
జాతీయ విజ్ఞాన శాస్త్ర మ్యూజియంల మండలి లేదా ఎన్.సి.ఎస్.ఎం. అనేది కేంద్ర సాంస్కృతిక వ్యవహారాల మంత్రిత్వ శాఖ పరిధిలోని స్వతంత్ర సంస్థ. దేశవ్యాప్తంగా పలు సైన్స్ సిటీలతో పాటుగా, అనేక విజ్ఞాన శాస్త్రాల మ్యూజియంలు, విజ్ఞాన శాస్త్ర కేంద్రాల వ్యవస్థకు ఎన్.సి.ఎస్.ఎం. రూపకల్పన చేసింది. శాస్త్ర విజ్ఞాన సంస్కృతి ప్రోత్సాహక పథకం  కింద వీటి ఏర్పాటుకు సంకల్పించారు. విజ్ఞాన శాస్త్ర, సాంకేతిక పరిజ్ఞాన ప్రగతిని, పారిశ్రామిక రంగంలో, ప్రజా సంక్షేమంలో వాటి ఆవశ్యకతను తెలియజెప్పడమే లక్ష్యంగా ఈ వ్యవస్థను రూపొందించారు. దేశంలో వైజ్ఞానిక స్పృహను, శాస్త్రీయ దృక్పథకాన్ని పెంపొందించడం, ఎన్..ఎస్.ఎం. పరిధిలోని అంశాలకు సంబంధించి శాస్త్ర, సాంకేతిక పరిజ్ఞాన రంగాల్లో పరిశోధన నిర్వహించడం వంటి లక్ష్యాలను కూడా నిర్దేశించుకున్నారు.
భారత ప్రభుత్వం అమలు చేస్తున్న శాస్త్ర విజ్ఞాన సంస్కృతి ప్రోత్సాహక పథకం  కింద కొత్త విజ్ఞాన శాస్త్ర కేంద్రాల ప్రాజెక్టులన్నింటినీ ఎన్.సి.ఎస్.ఎం. చేపట్టింది.
ఎన్.సి.ఎస్.ఎం. పరిపాలనా పర్యవేక్షణా పరిధిలో ప్రస్తుతం 25 విజ్ఞాన శాస్త్ర మ్యూజియంలు/విజ్ఞాన శాస్త్ర కేంద్రాలు పనిచేస్తున్నాయి.
ఇక, రాష్ట్ర ప్రభుత్వాలు, కేంద్ర పాలిత ప్రాంతాల సహకారంతో 22 విజ్ఞాన శాస్త్ర కేంద్రాలను ఎన్.సి.ఎస్.ఎం. ఏర్పాటు చేసింది. అనంతరం వాటి నిర్వహణా, పర్యవేక్షణ కోసం సంబంధిత రాష్ట్ర ప్రభుత్వాలకు అప్పగించింది.
ప్రధాన మంత్రి కార్యాలయం
బుద్ధపూర్ణిమ సందర్భంగా ప్రజలకు ప్రధానమంత్రి శుభాకాంక్షలు
బుద్ధ పూర్ణిమ పర్వదినం నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“బుద్ధపూర్ణిమ సందర్భంగా మీకందరికీ నా శుభాకాంక్షలు. బుద్ధ భగవానుని ఆదర్శాలు సదా మనను ఉత్తేజితుల్ని చేయడంతోపాటు వెలుగుబాట చూపుతూనే ఉంటాయి” అని ప్రధానమంత్రి పేర్కొన్నారు.
రాష్ట్రపతి సచివాలయం
పత్రికా ప్రకటన
భారత రాష్ట్రపతి, ప్రధానమంత్రి సలహా మేరకు, కింది వారిని మంత్రుల మండలిలో సభ్యులుగా నియమించారు: -
కేబినెట్ మంత్రులు
1. శ్రీ నారాయణ్ టటూ రాణే
2. శ్రీ శర్బానంద సోనోవాల్
3. డా. వీరేంద్ర కుమార్
4. శ్రీ జ్యోతిరాధిత్య ఎం సిండియా
5. శ్రీ రామచంద్ర ప్రసాద్ సింగ్
6. శ్రీ అశ్విని విశ్వనవ్
7. శ్రీ పశుపతి కుమార్ పరాస్
8. శ్రీ కిరణ్ రిజూజూ
9. శ్రీ రాజ్ కుమార్ సింగ్
10. శ్రీ హర్దీప్ సింగ్ పూరి
11. శ్రీ ముఖేష్ మాండవీయ
12. శ్రీ భూపేందర్ యాదవ్
13. శ్రీ పురుషోత్తం రూపాల
14. శ్రీ జి. కిషన్ రెడ్డి
15. శ్రీ అనురాగ్ సింగ్ టాకూర్
సహాయ మంత్రులు
1. శ్రీ పంకజ్ చౌదరి
2. శ్రీమతి అనుప్రియా సింగ్ పటేల్
3. డా. సత్యపాల్ సింగ్ బగేల్
4. శ్రీ రాజీవ్ చంద్ర శేఖర్
5. సుశ్రీ శోభ కరంద్లాజే
6. శ్రీ భాను ప్రతాప్ సింగ్ వర్మ
7. శ్రీమతి. దర్శన విక్రమ్ జర్దోష్
8. శ్రీమతి. మీనాక్షి లేఖి
9. శ్రీమతి. అన్నపూర్ణ దేవి
10. శ్రీ ఏ. నారాయణస్వామి
11. శ్రీ కౌశల్ కిశోర్
12. శ్రీ అజయ్ భట్
13. Shri బి.ఎల్.వర్మ
14. శ్రీ అజయ్ కుమార్
15. శ్రీ దేవ్సింగ్ చౌహాన్
16. శ్రీ భాగవత్ ఖుబా
17. శ్రీ కపిల్ మోరేశ్వర్ పాటిల్
18. సుశ్రీ ప్రతిమా భౌమిక్
19. డా. సుభాష్ సర్కార్
20. డా. భగవత్ కిషన్రావ్ కరాడ్
21. డా. రాజ్కుమార్ రంజన్ సింగ్
22. డా. భారతీ ప్రవీణ్ పవార్
23. శ్రీ బిశ్వేశ్వర్ తుడు
24. శ్రీ శాంతను ఠాకుర్
25. డా. ముంజపార మహేంద్రభాయ్
26. శ్రీ జాన్ బర్లా
27. డా. ఎల్. మురుగన్
28. శ్రీ నిశిత్ ప్రమాణిక్
(రాష్ట్రపతి భవన్లో ఈ రోజు జరిగిన కార్యక్రమంలో రాష్ట్రపతి మంత్రుల మండలి సభ్యులతో ప్రమాణ స్వీకారం చేయించారు.
హోం మంత్రిత్వ శాఖ
2021 నవంబర్ 14వ తేదీన తిరుపతిలో జరిగే దక్షిణాది రాష్ట్రాల ప్రాంతీయ మండలి 29వ సమావేశానికి అధ్యక్షత వహించనున్న - కేంద్ర హోం శాఖ, సహకార శాఖ ల మంత్రి శ్రీ అమిత్ షా
సర్వతోముఖాభివృద్ధి సాధించేందుకు సహకార, పోటీ సమాఖ్య స్ఫూర్తి ని అనుసరించవలసిన అవసరాన్ని నొక్కి చెప్పిన - ప్రధానమంత్రి శ్రీ నరేంద్రమోదీ
రాష్ట్రాలకు సాధికారతను కల్పించి, విధానాల కార్యాచరణ ప్రణాళికలో కేంద్ర, రాష్ట్ర ప్రభుత్వాల మధ్య మంచి అవగాహనను ప్రోత్సహించడానికి సహకార సమాఖ్య స్ఫూర్తి కి ప్రేరణ కల్పించిన - కేంద్ర హోం మంత్రి శ్రీ అమిత్ షా
వివాదాల పరిష్కారం తో పాటు, సహకార సమాఖ్య స్ఫూర్తిని ప్రోత్సహించడానికి ప్రాంతీయ మండళ్ళ వేదికను ఉపయోగించుకోవాలని, నొక్కి చెప్పిన - శ్రీ అమిత్ షా
కేంద్రం, రాష్ట్రాల మధ్య అదేవిధంగా జోన్ లోని ఒకటి లేదా అనేక రాష్ట్రాలకు సంబంధించిన సమస్యలను పరిష్కరించడంతో పాటు; కేంద్రం, రాష్ట్రాల మధ్య అదేవిధంగా జోన్ లోని అనేక రాష్ట్రాల మధ్య వివాదాలు, చికాకులను పరిష్కరించడానికి, ప్రాంతీయ మండళ్ళు ఒక వేదికను ఏర్పాటు చేస్తాయి
2021 నవంబర్ 14వ తేదీన తిరుపతిలో జరగనున్న దక్షిణ ప్రాంత మండలి 29వ సమావేశానికి, కేంద్ర హోం శాఖ, సహకార శాఖల మంత్రి శ్రీ అమిత్ షా అధ్యక్షత వహించనున్నారు. దక్షిణ ప్రాంత మండలిలో, ఆంధ్రప్రదేశ్, తమిళనాడు, కర్ణాటక, కేరళ, తెలంగాణ రాష్ట్రాలతో పాటు, కేంద్రపాలిత ప్రాంతాలైన పుదుచ్చేరి, లక్షద్వీప్, అండమాన్, నికోబార్ దీవులు సభ్యులుగా ఉన్నాయి. సర్వతోముఖాభివృద్ధి సాధించేందుకు సహకార, పోటీ సమాఖ్య స్ఫూర్తి ని ఉపయోగించుకోవాల్సిన అవసరాన్ని ప్రధాన మంత్రి శ్రీ నరేంద్ర మోదీ నొక్కి చెప్పారు. రెండు లేదా అంతకంటే ఎక్కువ రాష్ట్రాలు లేదా కేంద్రం మరియు రాష్ట్రాలను ప్రభావితం చేసే సమస్యలపై, బలమైన రాష్ట్రాలు బలమైన దేశంగా మారాలనే స్ఫూర్తితో, నిరంతర ప్రాతిపదికన సంభాషణ, చర్చల కోసం నిర్మాణాత్మక యంత్రాంగం ద్వారా అటువంటి సహకారాన్ని పెంపొందించడానికి, ప్రాంతీయ మండళ్ళు తగిన వేదికను అందిస్తాయి.
రాష్ట్రాలు సాధికారత సాధించడానికి, విధాన పరిధి లో కేంద్ర, రాష్ట్ర ప్రభుత్వాల మధ్య మంచి అవగాహన ను పెంపొందించడానికి సహకార సమాఖ్య దృక్పథానికి, కేంద్ర హోం శాఖ, సహకార శాఖల మంత్రి శ్రీ అమిత్ షా ప్రేరణనిచ్చారు. వివాదాల పరిష్కారం, సహకార సమాఖ్య ను ప్రోత్సహించడానికి ప్రాంతీయ మండళ్ళ వేదిక ను ఉపయోగించుకోవాలని ఆయన నొక్కి చెప్పారు.
అధ్యక్షుని హోదాలో ఆంధ్రప్రదేశ్ ముఖ్యమంత్రి ఈ సమావేశానికి ఆతిధ్యమివ్వనున్నారు. ఆయా రాష్ట్రాలకు చెందిన ప్రధాన కార్యదర్శులు, కేంద్ర, రాష్ట్ర ప్రభుత్వ ఉన్నతాధికారులు కూడా ఈ సమావేశానికి హాజరుకానున్నారు.
కేంద్రం, రాష్ట్రాల మధ్య, అదేవిధంగా జోన్ లో ఒకటి లేదా అనేక రాష్ట్రాలకు సంబంధించిన సమస్యల పరిష్కారానికి, ప్రాంతీయ మండళ్లు కృషి చేస్తాయి. కేంద్ర, రాష్ట్ర ప్రభుత్వాల మధ్య అదేవిధంగా మండలి లోని అనేక రాష్ట్రాల మధ్య వివాదాలు, సమస్యల పరిష్కరించడానికి ప్రాంతీయ మండళ్ళు ఒక వేదికను ఏర్పాటు చేస్తాయి. సరిహద్దు సంబంధిత వివాదాలు, భద్రత తో పాటు, రహదారి, రవాణా, పరిశ్రమలు, నీరు, విద్యుత్ వంటి మౌలిక సదుపాయాలకు సంబంధించిన సమస్యలు, అడవులు, పర్యావరణం, గృహనిర్మాణం, విద్య, ఆహార భద్రత, పర్యాటకం, రవాణా మొదలైన రంగాలకు సంబంధించిన సమస్యలపై ప్రాంతీయ మండళ్ళు విస్తృతంగా చర్చిస్తాయి.
రాష్ట్రాల పునర్వ్యవస్థీకరణ చట్టం, 1956 లోని సెక్షన్ 15-22 ప్రకారం 1957 లో ఐదు ప్రాంతీయ మండళ్ళను ఏర్పాటు చేయడం జరిగింది. గౌరవనీయులైన కేంద్ర హోంమంత్రి ఈ ఐదు ప్రాంతీయ మండళ్ళ లో ప్రతిదానికి అధ్యక్షుడు గా ఉంటారు. ఆతిథ్య రాష్ట్ర ముఖ్యమంత్రులు  ఆయా ప్రాంతీయ మండలాలకు ఉపాధ్యక్షులుగా వ్యవహరిస్తారు. ప్రతి రాష్ట్రం నుంచి మరో ఇద్దరు చొప్పున మంత్రులను సభ్యులు గా, గవర్నర్ నామినేట్ చేస్తారు.